KOMISSION ASETUS (EY) N:o 1551/98,
annettu 17 päivänä heinäkuuta 1998,
hedelmä- ja vihannesalalla, hedelmä- ja vihannesjalostealalla, elävien kasvien ja kukkaviljelytuotteiden alalla osittain sovellettavista sekä EY:n perustamissopimuksen liitteessä II lueteltuihin tiettyihin tuotteisiin sovellettavista määräytymisperusteista annetun asetuksen (EY) N:o 293/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), ja erityisesti sen 6 artiklan 2 kohdan,
sekä katsoo, että
komission asetuksessa (EY) N:o 293/98 (3) säädetään määräytymisperusteet hedelmä- ja vihannesalalla sekä hedelmä- ja vihannesjalostealalla,
tuoreiden hedelmien ja vihannesten, kasvien sekä kukkien alaa koskevien Ranskan merentakaisten departementtien hyväksi annettujen erityistoimenpiteiden soveltamista koskevista yksityiskohtaisista säännöistä 16 päivänä heinäkuuta 1998 annettu komission asetus (EY) N:o 1524/98 (4) korvaa komission asetuksen (EY) N:o 489/97 (5) ja sillä pannaan täytäntöön neuvoston asetuksen (ETY) N:o 3763/91 (6), sellaisena kuin se on viimeksi muutettuna asetuksella (EY) N:o 2598/95 (7), 2 artiklassa tarkoitetut hankintaa koskevat tukitoimenpiteet ja 14 artiklassa tarkoitetut jalostusta koskevat tukitoimenpiteet; kyseisten toimenpiteiden määräytymisperusteet olisi vahvistettava ja asetus (ETY) N:o 293/98 mukautettava tähän uuteen tilanteeseen,
asetuksen (EY) N:o 3763/91 2 artiklassa tarkoitettuun hankintatuen määräytymisperuste vahvistetaan asetuksen (EY) N:o 131/92 (8), sellaisena kuin se on viimeksi muutettuna asetuksella (EY) N:o 1736/96 (9), 3 artiklan 8 kohdassa; tämän tuen myöntäminen edellyttää kuitenkin vakuuden asettamista; tämän vakuuden määrä vahvistetaan ecuina asetuksen (ETY) N:o 1524/98 3 artiklan 2 kohdassa; olisi säädettävä, että tässä tapauksessa määräytymisperuste on tukitodistushakemuksen esittämispäivä,
asetuksen (EY) N:o 3763/91 14 artiklassa säädetään hedelmien ja vihannesten jalostukseen tarkoitetusta tuesta; jalostajalle myönnettävä tuki edellyttää vähimmäishinnan maksamista tuottajalle sekä jalostussopimusten tekemistä tuottajien ja jalostajien välillä; tuki myönnetään kyseisten sopimusten mukaisesti toimitettujen tuotteiden määrän perusteella; tässä tapauksessa ja asianosaisten toimijoiden suuri lukumäärä huomioon ottaen olisi asetuksen (ETY) N:o 3813/92 6 artiklan 2 kohtaa soveltamalla ja komission asetuksen (ETY) N:o 1068/93 (10), sellaisena kuin se on viimeksi muutettuna asetuksella (EY) N:o 961/98 (11), 10 artiklan 2 kohdasta poiketen maatalouden muuntokurssin määräytymisperusteeksi vahvistettava sen kuukauden ensimmäinen päivä, jona jalostaja otti tuotteen haltuunsa, mikä ilmenee asetuksen (EY) N:o 1524/98 22 artiklassa tarkoitetuista asiakirjoista,
tässä asetuksessa säädetyt erityiset määräytymisperusteet ovat asetuksen (ETY) N:o 3813/92 6 artiklan 2 kohdan a, b, c ja d alakohdassa lueteltujen sovellettavuutta, samankaltaisuutta, johdonmukaisuutta, käytännöllisyyttä ja tehokkuutta koskevien arviointiperusteiden mukaiset, ja
tässä asetuksessa säädetyt toimenpiteet ovat hedelmien ja vihannesten hallintokomitean, hedelmä- ja vihannesjalosteiden hallintokomitean sekä elävien kasvien ja kukkaviljelytuotteiden hallintokomitean yhteisen lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 293/98 14 artikla seuraavasti:
1. Korvataan kohtien järjestysnumerot 1, 2, 3 ja 4 järjestysnumeroilla 2, 3, 4 ja 6.
2. Lisätään seuraava 1 ja 5 kohta:
"1. Asetuksen (ETY) N:o 1524/98 3 artiklan 2 kohdassa säädettyyn vakuuteen sovellettava maatalouden muuntokurssin määräytymisperuste on tukitodistushakemuksen jättöpäivä."
"5. Asetuksen (ETY) N:o 3763/91 14 artiklassa säädettyyn jalostusta koskevaan tukeen sovellettavan maatalouden muuntokurssin määräytymisperuste on sen kuukauden ensimmäinen päivä, jona jalostaja otti tuotteet haltuunsa, mikä ilmenee asetuksen (EY) N:o 1524/98 22 artiklan 2 kohdassa tarkoitetuista asiakirjoista."
3. Korvataan 2 kohdassa ilmaisu "asetuksen (EY) N:o 489/97 10 artiklan 2 kohdassa" ilmaisulla "asetuksen (EY) N:o 1524/98 22 artiklan 2 kohdassa".
4. Korvataan 3 kohdassa ilmaisu "asetuksen (EY) N:o 489/97 6 artiklan" ilmaisulla "asetuksen (EY) N:o 1524/98 9 artiklan".
5. Korvataan 4 kohdassa ilmaisu "asetuksen (EY) N:o 489/97 7 artiklan" ilmaisulla "asetuksen (EY) N:o 1524/98 10 artiklan".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä heinäkuuta 1998.